Document ID: /roh_data/filtered/fineweb-2-filterrobots_roh.jsonl.gz/32934

Ils Swiss Centers en la China mettan a disposiziun servetschs e localitads a firmas svizras che vulan entrar en il martgà chinais. Er gidan ils centers a minimar ils ristgs da questas interpresas.
Inscunters cun politichers
Dasper l’avertura dal «Swiss Center» ha Schneider-Ammann er visità la represchentanza dal concern da farmazia Novartis. La damaun ha Schneider-Ammann discurrì ad in’occurenza da Swissnex. Avant era el s’inscuntrà cun il secretari da la partida da Schanghai, Han Zheng.
En ils dus dis precedents era il president da la Confederaziun s’inscuntrà cun politichers a Peking, quai ensemen cun ina delegaziun da 40 represchentants da scienza ed economia. Il terz di a Shanghai stat sut l’ensaina da l’economia svizra.
RR novitads 15:00